Swanger matrikulant tydens huisroof ontvoer en vermoorArgieffoto Die Mpumalanga-polisie het ŉ soektog van stapel gestuur na vyf mans wat oor die naweek ŉ swanger matrikulant glo tydens ŉ huisbraak ontvoer en vermoor het. Kol. Leonard Hlathi, provinsiale polisiewoordvoerder, het gesê die vyf mans het Vrydag omstreeks 23:00 op ŉ huis in Saselani naby Bosbokrand toegeslaan terwyl die matrikulant (20) en ŉ 24-jarige familielid geslaap het. “Die mans het die twee slagoffers met gewere aangehou en op geld aangedring,” het Hlathi gesê. “Hulle het die geld geneem en die 20-jarige vrou teen haar wil daar weggeneem.” Die vrou se liggaam is die volgende dag omstreeks 08:00 in die omgewing gevind. Volgens Hlathi is sy wreed vermoor. Die polisie ondersoek ŉ saak van huisroof, ontvoering en moord. Lees die opvolgberig hier.